**Správa výboru**

Výbor Národnej rady Slovenskej republiky pre obranu a bezpečnosť (ďalej len výbor) predkladá v súlade s uznesením Národnej rady Slovenskej republiky číslo 29 z 10. augusta 2010 a § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za rok 2010.

V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, Ministerstvo vnútra SR - Policajný zbor, Železničná polícia, Ministerstvo obrany SR - Vojenské spravodajstvo / zvlášť Vojenské obranné spravodajstvo, zvlášť Vojenská spravodajská služba/, Ministerstvo spravodlivosti - Zbor väzenskej a justičnej stráže, Ministerstvo financií - Colná správa, v mesiaci marec 2011 o zaslanie správy o použití informačno-technických prostriedkov za rok 2010.

V správe, výbor okrem dotknutými subjektmi uvedených informácií týkajúcich sa uplatňovania zákona o ochrane pred odpočúvaním, požiadal uviesť počet realizovaných prípadov použitia informačno-technických prostriedkov (ITP) v členení podľa § 2, ods.1, písm. a), b), c), zákona o ochrane pred odpočúvaním a v každej kategórii žiadal uviesť nasledujúce údaje:

a) počet žiadostí na použitie ITP – § 4 ods.1, z toho:

počet zákonným sudcom písomne povolených súhlasov/prípadov použitia ITP – vydané súhlasy (§ 6 ods.3 zákona)

počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6, ods.3 zákona)

počet prípadov, v ktorých sa predložila opakovaná žiadosť zákonnému sudcovi na predlženie doby použitia ITP (§ 4 ods. 2) v tom istom prípade, z toho:

počet zákonným sudcom písomne povolených súhlasov/prípadov použitia ITP – vydané súhlasy (§ 6 ods. 3 zákona)

počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6 ods. 3 zákona),

 c) počty prípadov použitia ITP v zmysle § 5 ods. 1 a 2 zákona NR SR č.166/2003 Z. z., z toho:

počet žiadostí o dodatočný súhlas, v ktorých zákonný sudca vydal súhlas

počet zákonným sudcom odmietnutých žiadostí o dodatočný súhlas

počet súhlasov/prípadov použitia ITP, pri ktorých bol dosiahnutý zákonom uznaný účel a cieľ, ktorý bol povolený zákonným sudcom, vo väzbe na § 3 a  § 7 zákona o ochrane pred odpočúvaním, kedy ITP možno použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP

počty prípadov, v ktorých informácie získané použitím ITP boli použité ako dôkaz v trestnom konaní

počet zákonným sudcom zistených prípadov nezákonného použitia ITP

Správu o použití informačno-technických prostriedkov za rok 2010 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie vo verzii obsahujúcej utajované skutočnosti.

Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v nasledujúcej časti správy.

Použitie informačno-technických prostriedkov

 **Slovenskou informačnou službou** za rok 2010

###### Zákonný rámec používania informačno-technických prostriedkov

Slovenská informačná služba (SIS) je v súlade s ustanoveniami zákona Národnej rady Slovenskej republiky č. 46/1993 Z.z. o SIS v znení neskorších predpisov a zákona č. 166/2003 Z.z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov oprávnená používať pri plnení svojich zákonných úloh informačno-technické prostriedky (ITP). Ich použitím je možné zasahovať do súkromia občanov, avšak len za podmienok ustanoveným zákonom.

Toto oprávnenie SIS je podmienené predchádzajúcim písomným súhlasom sudcu. ITP možno použiť len na nevyhnutný čas, najdlhšie na šesť mesiacov. Lehota začína plynúť dňom udelenia súhlasu sudcu. Ak je nevyhnutné použiť naraz alebo následne niekoľko druhov ITP, každý z nich možno použiť len v rozsahu výslovne udeleného súhlasu. Ak sa má ITP použiť v miestach, ktoré nie sú verejne prístupné, sudca, ktorý udeľuje písomný súhlas, rozhodne i o tom, či sa súhlas vzťahuje na vstup na tieto miesta.

###### Použitie ITP v roku 2010

SIS v roku 2010 podala 520 žiadostí o použitie ITP, pričom sudcovia nezamietli žiadnu žiadosť.[[1]](#footnote-2) Štyri žiadosti neboli realizované.

Z realizovaných 516 použití ITP bolo v termíne predloženia správy (10. 3. 2011) z hľadiska dosiahnutia zákonom uznaného účelu a cieľa vyhodnotených 383 prípadov. Zákonom uznaný účel a cieľ bol dosiahnutý pri 371 použitiach ITP a nebol dosiahnutý v 12 prípadoch. K termínu predloženia správy nebolo možné vyhodnotiť zvyšných 133 realizovaných prípadov.[[2]](#footnote-3)

**Tabuľka: Použitie ITP v roku 2010**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods. 1 písm. c)** | **Celkový počet** |
|  | **Počet žiadostí na použitie ITP – § 4 ods. 1** | 9 | 442 | 69 | 520 |
|  | ***z toho:*** *vydané súhlasy* | 9 | 442 | 69 | 520 |
|  |  *odmietnuté žiadosti sudcom* | 0 | 0 | 0 | 0 |
|  | **Počet opakovaných žiadostí\* na predĺženie doby použitia ITP v tom istom prípade – § 4 ods. 2** | 0 | 0 | 0 | 0 |
|  | ***z toho:*** *vydané súhlasy* | 0 | 0 | 0 | 0 |
|  |  *odmietnuté žiadosti sudcom* | 0 | 0 | 0 | 0 |
|  | **Počet prípadov použitia ITP v zmysle§ 5 ods. 1 a 2 – dodatočné súhlasy\*\*** | - | - | - | - |
|  | ***z toho:*** *vydané súhlasy* | - | - | - | - |
|  |  *odmietnuté žiadosti sudcom* | - | - | - | - |
|  | **Počet ITP, u ktorých bol dosiahnutý zákonom uznaný účel a cieľ** | 9 | 313 | 49 | 371 |
|  | **Počet ITP, u ktorých nebol dosiahnutý zákonom uznaný účel a cieľ** | 0 | 12 | 0 | 12 |
|  | **Počty prípadov použitia ITP, z ktorých boli informácie použité ako dôkaz v trestnom konaní\*\*\*** | - | - | - | - |
|  | **Počet prípadov nezákonného použitia ITP** | 0 | 0 | 0 | 0 |
|  | **Celkový počet žiadostí na použitie ITP***súčet r. 1+4+7* | 9 | 442 | 69 | 520 |
|  | **Celkový počet vydaných súhlasov***súčet r. 2+5+8* | 9 | 442 | 69 | 520 |
|  | **Celkový počet odmietnutých žiadostí***súčet r. 3+6+9* | 0 | 0 | 0 | 0 |

Poznámky a vysvetlivky:

\* Každá žiadosť o predĺženie ITP sa počíta ako samostatný prípad ITP.

\*\* SIS nemá oprávnenie použiť ITP bez predchádzajúceho súhlasu sudcu, takouto kompetenciou disponuje iba Policajný zbor.

\*\*\* Zmyslom použitia ITP Slovenskou informačnou službou nie je primárne využitie získaných poznatkov v trestnom konaní, keďže SIS v zmysle zákona nie je orgánom činným v trestnom konaní. Výsledky použitia ITP odstupuje SIS orgánom činným v trestnom konaní na ďalšie využitie.

Použité technické riešenia spolu s prísnymi organizačnými a kontrolnými opatreniami zaručujú kontrolu zákonnosti pri používaní informačno-technických prostriedkov a vylučujú možnosť neoprávneného zásahu do systému monitorovania, ako ajukladania a archivácie dát.

V priebehu roka 2010 nedošlo zo strany SIS k žiadnemu prípadu nezákonného použitia informačno-technických prostriedkov.

Použitie informačno-technických prostriedkov v pôsobnosti

**Policajného zboru SR** za rok 2010

 Policajný zbor podľa § 2 zákona č. 166/2003 Z. z. o ochrane pred odpočúvaním pôsobí jednak ako orgán štátu, ktorý je oprávnený používať ITP, a aj ako subjekt, ktorý po predložení písomného súhlasu zákonného sudcu technicky zabezpečuje používanie ITP aj pre iné orgány štátu (Železničná polícia do 31.12.2010, Colná správa, Zbor väzenskej a justičnej stráže, Vojenské spravodajstvo).

 Nasledujúca informácia obsahuje prípady použitia ITP, kedy žiadateľom o použitie ITP bol iba Policajný zbor a neobsahuje údaje o prípadoch, pri ktorých bol žiadateľom o ich použitie iný orgán štátu, ani prípady použitia ITP podľa Trestného poriadku.

 Jednotlivé žiadosti na použitie ITP podľa zákona č. 166/2003 Z. z. o ochrane pred odpočúvaním sa  v roku 2010 realizovali takto:

1. Podľa § 4 ods. 1 bolo uplatnených 1562 žiadostí na použitie ITP, pričom zákonný sudca udelil súhlas v 1534 prípadoch a v 28 prípadoch nevydal súhlas na použitie ITP.

2. Opakované žiadosti o predĺženie doby použitia ITP podľa § 4 ods. 2 boli predložené v 129 prípadoch, súhlas na použitie ITP bol vydaný v 128 prípadoch a v 1 prípade súhlas na použitie ITP vydaný nebol.

3. Žiadosti o dodatočný súhlas zákonného sudcu vo výnimočnom prípade, keď vec neznesie odklad podľa § 5 ods. 1 a 2 boli predložené v 2 prípadoch, pričom zákonný sudca udelil súhlas v 2 prípadoch.

4. Dosiahnutý zákonom uznaný účel a cieľ použitia ITP podľa § 3 a § 7 bol v 1380 prípadoch a v 284 prípadoch nebol tento účel a cieľ dosiahnutý.

5. Informácie získané použitím ITP boli využité ako dôkaz v trestnom konaní v 61 prípadoch. Výsledky využitia informácií získaných použitím ITP v jednotlivých prípadoch sú u oprávnených žiadateľov, ktorí skúmali (spolu so zákonným sudcom), či trvajú dôvody použitia ITP.

6. Nezákonné použitie ITP sa v roku 2010 nezistilo.

 Podrobnejší prehľad o počte realizovaných prípadov použitia ITP v členení podľa § 2 ods. 1 písm. a), b), c) je uvedený v priloženej tabuľke.

 **Štatistický prehľad o  použití informačno - technických prostriedkov**

**za obdobie roku 2010 v pôsobnosti Policajného zboru**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods.****písm. c)** | **Celkový počet** |
| 1. | **Počet žiadostí na použitie ITP-§ 4 ods.1** **z toho :** |  - | 1548 | 14 | 1562 |
| 2. | Vydané súhlasy | - | 1521 | 13 | 1534 |
| 3. | Odmietnuté žiadosti | - | 27 | 1 | 28 |
| 4. | **Počet opakovaných žiadostí na predĺženie doby použitia ITP v tom prípade - § 4 ods.2****z toho:** | - | 128 | 1 | 129 |
| 5. | Vydané súhlasy | - | 127 | 1 | 128 |
| 6. | Odmietnuté žiadosti | - | 1 | - | 1 |
| 7. | **Počet prípadov použitia ITP v zmysle § 5 ods.1 a 2-dodatočné súhlasy** | - | 2 | - | 2 |
| 8. | Vydané súhlasy | - | 2 | - | 2 |
| 9. | Odmietnuté žiadosti | - | - | - | - |
| 10. | **Počet ITP , u ktorých bol dosiahnutý zákonom uznaný účel a cieľ** | - | 1369 | 11 | 1380 |
| 11. | **Počet ITP , u ktorých nebol dosiahnutý zákonom uznaný účel a cieľ** | - | 281 | 3 | 284 |
| 12. | **Počet prípadov použitia ITP, z ktorých boli informácie použité ako dôkaz v trestnom konaní** | - | 58 | 3 | 61 |
| 13. | **Počet prípadov nezákonného použitia ITP** | - | - | - | - |
| 14. | **Celkový počet žiadostí na použitie ITP** –súčet r. 1+4+7 | - | 1678 | 15 | 1693 |
| 15. | **Celkový počet vydaných súhlasov** – súčet r. 2+5+8 | - | 1650 | 14 | 1664 |
| 16. | **Celkový počet odmietnutých žiadostí** – súčet r. 3+6+9 | - | 28 | 1 | 29 |

Použitie informačno-technických prostriedkov v pôsobnosti

**Železničnej polície** za rok 2010

 Policajný zbor podľa § 2 zákona č. 166/2003 Z. z. o ochrane pred odpočúvaním pôsobí jednak ako orgán štátu, ktorý je oprávnený používať ITP, a aj ako subjekt, ktorý po predložení písomného súhlasu zákonného sudcu technicky zabezpečuje používanie ITP aj pre iné orgány štátu (Železničná polícia do 31.12.2010, Colná správa, Zbor väzenskej a justičnej stráže, Vojenské spravodajstvo).

 Nakoľko sa v zmysle § 1 zákona č. 547/2010 Z. z. o začlenení Železničnej polície do Policajného zboru a o zmene a doplnení niektorých zákonov začlenila Železničná polícia dňom 01.01.2011 do Policajného zboru, predkladá Policajný zbor informáciu o použití ITP výboru za Železničnú políciu.

 Nasledujúca informácia obsahuje prípady použitia ITP, kedy žiadateľom o použitie ITP bola iba Železničná polícia a neobsahuje údaje o prípadoch, pri ktorých bol žiadateľom o ich použitie Policajný zbor, iný orgán štátu, ani prípady použitia ITP podľa Trestného poriadku.

 Jednotlivé žiadosti na použitie ITP podľa zákona č. 166/2003 Z. z. o ochrane pred odpočúvaním sa  v roku 2010 realizovali takto:

1. Podľa § 4 ods. 1 bolo uplatnených 10 žiadostí na použitie ITP, pričom zákonný sudca udelil súhlas vo všetkých 10 prípadoch.

2. Opakovaná žiadosť o predĺženie doby použitia ITP podľa § 4 ods. 2 predložená nebola.

3. Žiadosť o dodatočný súhlas zákonného sudcu vo výnimočnom prípade, keď vec neznesie odklad podľa § 5 ods. 1 a 2 predložená nebola

4. Dosiahnutý zákonom uznaný účel a cieľ použitia ITP podľa § 3 a § 7 bol vo všetkých 10 prípadoch.

5. Informácie získané použitím ITP neboli využité ako dôkaz v trestnom konaní. Výsledky využitia informácií získaných použitím ITP v jednotlivých prípadoch sú u oprávnených žiadateľov, ktorí skúmali (spolu so zákonným sudcom), či trvajú dôvody použitia ITP.

6. Nezákonné použitie ITP sa v roku 2010 nezistilo.

 Podrobnejší prehľad o počte realizovaných prípadov použitia ITP v členení podľa § 2 ods. 1 písm. a), b), c) je uvedený v priloženej tabuľke.

 **Štatistický prehľad o  použití informačno - technických prostriedkov**

**za obdobie roku 2010 v pôsobnosti Železničnej polície**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods.****písm. c)** | **Celkový počet** |
| 1. | **Počet žiadostí na použitie ITP-§ 4 ods.1** **z toho :** |  - | 10 | - | 10 |
| 2. | Vydané súhlasy | - | 10 |  | 10 |
| 3. | Odmietnuté žiadosti | - | - | - | - |
| 4. | **Počet opakovaných žiadostí na predĺženie doby použitia ITP v tom prípade - § 4 ods.2****z toho:** | - | - | - | - |
| 5. | Vydané súhlasy | - | - | - | - |
| 6. | Odmietnuté žiadosti | - | - | - | - |
| 7. | **Počet prípadov použitia ITP v zmysle § 5 ods.1 a 2-dodatočné súhlasy** | - | - | - | - |
| 8. | Vydané súhlasy | - | - | - | - |
| 9. | Odmietnuté žiadosti | - | - | - | - |
| 10. | **Počet ITP , u ktorých bol dosiahnutý zákonom uznaný účel a cieľ** | - | 10 | - | 10 |
| 11. | **Počet ITP , u ktorých nebol dosiahnutý zákonom uznaný účel a cieľ** | - | - | - | - |
| 12. | **Počet prípadov použitia ITP, z ktorých boli informácie použité ako dôkaz v trestnom konaní** | - | - | - | - |
| 13. | **Počet prípadov nezákonného použitia ITP** | - | - | - | - |
| 14. | **Celkový počet žiadostí na použitie ITP** –súčet r. 1+4+7 | - | 10 | - | 10 |
| 15. | **Celkový počet vydaných súhlasov** – súčet r. 2+5+8 | - | 10 | - | 10 |
| 16. | **Celkový počet odmietnutých žiadostí** – súčet r. 3+6+9 | - | - | - | - |

Použitie informačno-technických prostriedkovv pôsobnosti  **Ministerstva obrany SR – Vojenským spravodajstvom**

za rok 2010

 Použitie informačno-technických prostriedkov (ďalej len „ITP“) v pôsobnosti Vojenského spravodajstva upravuje zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov (ďalej len „zákon o ochrane pred odpočúvaním“) a zákon č. 198/1994 Z. z. o Vojenskom spravodajstve v znení neskorších predpisov (ďalej len „zákon o Vojenskom spravodajstve“). Podrobnosti o používaní ITP, spôsoboch ich vyžadovania, evidovania a kontrole upravuje ďalej Vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov a interné normatívne akty Vojenského obranného spravodajstva a Vojenskej spravodajskej služby.

**Časť Vojenské obranné spravodajstvo**

Vojenské obranné spravodajstvo využívalo ITP v súlade s ustanoveniami zákona o ochrane pred odpočúvaním a zákona o Vojenskom spravodajstve, pričom použitie ITP bolo realizované vo všetkých prípadoch v súlade s ustanovením § 4 zákona o ochrane pred odpočúvaním na základe predchádzajúceho písomného súhlasu zákonného sudcu. Ani v jednom prípade **nedošlo k nezákonnému využitiu ITP**.

 a) Vojenské obranné spravodajstvo za obdobie roku 2010 podalo celkom **88** žiadostí na použitie ITP v súlade s ustanoveniami § 4 ods. 1 zákona o ochrane pred odpočúvaním. Z tohto počtu bolo zákonným sudcom vydaných **84** písomných súhlasov na použitie ITP, **štyri žiadosti** boli odmietnuté (§ 6 ods. 3).

 b) Vojenské obranné spravodajstvo predložilo zákonnému sudcovi celkom **11** žiadostí na predĺženie doby použitia ITP v tom istom prípade (§ 4 ods. 2). Na všetky predložené žiadosti o predlženie doby použitia ITP boli zákonným sudcom vydané písomné súhlasy na ich použitie.

 c) Vojenské obranné spravodajstvo nemá zákonné oprávnenie na uplatňovanie ustanovenia § 5 zákona o ochrane pred odpočúvaním a v žiadnom z realizovaných prípadov ITP nedošlo k ich použitiu bez predchádzajúceho súhlasu zákonného sudcu.

 Všetky ITP boli použité v súlade s ustanoveniami § 3 zákona o ochrane pred odpočúvaním, kedy ich použitie bolo nevyhnutné na zabezpečenie bezpečnosti štátu, obrany štátu, predchádzanie a objasňovanie trestnej činnosti alebo na ochranu práv a slobôd iných a boli použité len v nevyhnutnom rozsahu. Z celkového počtu **95** vydaných písomných súhlasov zákonného sudcu na použitie ITP Vojenským obranným spravodajstvom bol zákonom uznaný účel a cieľ dosiahnutý v  **95** prípadoch.

 Informácie získané použitím ITP v rámci Vojenského obranného spravodajstva boli v  **troch** prípadoch použité ako dôkaz v trestnom konaní.

 Vojenské obranné spravodajstvo nedisponuje žiadnym zistením sudcu o prípadoch nezákonného použitia ITP.

* Používanie ITP vo Vojenskom obrannom spravodajstve upravuje Smernica Ministerstva obrany Slovenskej republiky č. p.: V-23/12-20 pre použitie informačno-technických prostriedkov Vojenským obranným spravodajstvom zo dňa 4. septembra 2006 s účinnosťou od 16. októbra 2006.

V zmysle § 2 ods. 6 zákona o ochrane pred odpočúvaním bola Ministerstvom obrany Slovenskej republiky vydaná Smernica na vykonávanie psychofyziologického vyšetrenia vo Vojenskom obrannom spravodajstve č. p. ELVS-VS100-V-1/9/95-2008-TPD  účinná od 3. marca 2008. Smernica ustanovuje povinnosť vykonať u uvedených zamestnancov psychofyziologické vyšetrenie minimálne raz za tri roky. Vyšetrenie vykonáva polygrafista Vojenského obranného spravodajstva formou stanovených metodík v súlade s citovanou smernicou.

**Časť Vojenská spravodajská služba**

Vojenská spravodajská služba získava, sústreďuje a vyhodnocuje informácie o aktivitách, ktoré sa primárne dejú mimo územia Slovenskej republiky a smerujú proti suverenite, zvrchovanosti, územnej celistvosti a obranyschopnosti Slovenskej republiky a zároveň môžu vážne poškodiť, alebo ohroziť ďalšie chránené záujmy Slovenskej republiky.

Vojenská spravodajská služba plní v rozsahu svojej pôsobnosti aj ďalšie úlohy podľa osobitných predpisov a úlohy vyplývajúce z medzinárodných zmlúv a dohôd, ktorými je Slovenská republika viazaná.

Priority Vojenskej spravodajskej služby a zameranie jej spravodajskej činnosti ako jedeného z pilierov bezpečnosti štátu, reflektovali na zmeny v geopolitickom postavení Slovenskej republiky vyplývajúce z členstva v NATO a EÚ.

Pri plnení priorít vyplývajúcich z úloh stanovených zákonom o Vojenskom spravodajstve, ktorých cieľom je získavanie, sústreďovanie a vyhodnocovanie informácií o aktivitách smerujúcich proti suverenite, zvrchovanosti, územnej celistvosti a obranyschopnosti Slovenskej republiky a ktoré zároveň môžu vážne poškodiť, alebo ohroziť ďalšie chránené záujmy Slovenskej republiky je Vojenská spravodajská služba v súlade s § 10 ods. 1 písm. b) zákona o Vojenskom spravodajstve a v zmysle § 2 ods. 2 zákona o ochrane pred odpočúvaním oprávnená použiť ITP.

Vojenská spravodajská služba v roku 2010 v súlade s ustanoveniami zákona č. 166/2003 Z. z. o ochrane pred odpočúvaním využila v rámci svojej činnosti ITP, pričom na základe vyhodnotenia uvedeného použitia je možné konštatovať, že vo všetkých prípadoch bol dosiahnutý stanovený cieľ.

**Záver**

Na základe dosiahnutých reálnych výsledkov je možné konštatovať, že celý mechanizmus prípravy, realizácie, vyhodnocovania a využitia výsledkov dosiahnutých nasadením ITP v podmienkach Vojenského obranného spravodajstva ako aj Vojenskej spravodajskej služby prebiehal **striktne v súlade** s príslušnými ustanoveniami zákona č. 166/2003 Z. z. o ochrane pred odpočúvaním ako aj zákona č. 198/1994 Z. z. o Vojenskom spravodajstve. Odrazom tejto skutočnosti je fakt, že oprávnený sudca v **žiadnom z požadovaných prípadov**  nasadenia ITP nekonštatoval jeho nezákonné použitie.

**Vojenské obranné spravodajstvo – tabuľková časť**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods.1 písm. a)** | **§ 2 ods.1 písm. b)** | **§ 2 ods.1 písm. c)** | **Celkový počet** |
| **a/1.** | **Počet žiadostí na použitie ITP – § 4 ods.1 , z toho:** | **-** | **88** | **-** | **88** |
| 2. | Vydané súhlasy (§ 6 ods.3): | - | 84 | - | 84 |
| 3. | Odmietnuté žiadosti (§ 6 ods. 3): | - | 4 | - | 4 |
| **b/4.** | **Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – § 4 ods. 2 , z toho:** | **-** | **11** | **-** | **11** |
| 5. | Vydané súhlasy (§ 6 ods.3): | - | 11 | - | 11 |
| 6. | Odmietnuté žiadosti (§ 6 ods. 3): | - | - | - | - |
| **c/7.** | **Počet prípadov použitia ITP v zmysle § 5 ods. 1 a 2 – dodatočné súhlasy, z toho:** | **-** | **-** | **-** | **-** |
| 8. | Počet žiadostí o dodatočný súhlas, v ktorých sudca vydal súhlas: | - | - | - | - |
| 9. | Počet zákonným sudcom odmietnutých žiadostí o dodatočný súhlas: | - | - | - | - |
| 10. | Počet ITP u ktorých bol dosiahnutý zákonom uznaný účel a cieľ (k § 3 a § 7) | - | 95 | - | 95 |
| 11. | Počty prípadov použitia ITP, z ktorých boli informácie použité ako dôkaz v trestnom konaní: | - | 3 | - | 3 |
| 12. | Počet zákonným sudcom zistených prípadov nezákonného použitia ITP: | - | - | - | - |

**Vojenská spravodajská služba – tabuľková časť**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods.1 písm. a)** | **§ 2 ods.1 písm. b)** | **§ 2 ods.1 písm. c)** | **Celkový počet** |
| **a/1.** | **Počet žiadostí na použitie ITP – § 4 ods.1 , z toho:** | - | **17** | - | **17** |
| 2. | Vydané súhlasy (§ 6 ods.3): | **-** | 17 | **-** | 17 |
| 3. | Odmietnuté žiadosti (§ 6 ods. 3): | **-** | **-** | **-** | **-** |
| **b/4.** | **Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – § 4 ods. 2 , z toho:** | - | - | - | - |
| 5. | Vydané súhlasy (§ 6 ods.3): | **-** | **-** | **-** | **-** |
| 6. | Odmietnuté žiadosti (§ 6 ods. 3): | **-** | **-** | **-** | **-** |
| **c/7.** | **Počet prípadov použitia ITP v zmysle § 5 ods. 1 a 2 – dodatočné súhlasy, z toho:** | - | - | - | - |
| 8. | Počet žiadostí o dodatočný súhlas, v ktorých sudca vydal súhlas: | **-** | **-** | **-** | **-** |
| 9. | Počet zákonným sudcom odmietnutých žiadostí o dodatočný súhlas: | **-** | **-** | **-** | **-** |
| 10. | Počet ITP u ktorých bol dosiahnutý zákonom uznaný účel a cieľ (k § 3 a § 7) | - | 17 | - | 17 |
| 11. | Počty prípadov použitia ITP, z ktorých boli informácie použité ako dôkaz v trestnom konaní: | - | - | - | - |
| 12. | Počet zákonným sudcom zistených prípadov nezákonného použitia ITP: | - | - | - | - |

Použitie informačno-technických prostriedkov v pôsobnosti

**Ministerstva financií SR – Colná správa** za rok 2010

 Colná správa v roku 2010 používala informačno-technické prostriedky (ďalej len „ITP“) v súlade s ustanoveniami zákona č. 166/2003 Z. z. a v súlade s ustanoveniami zákona č. 652/2004 Z. z. o orgánoch štátnej správy v colníctve v znení neskorších predpisov (ďalej len „zákon č. 652/2004 Z. z.“).

 Podľa § 29 zákona č. 652/2004 Z. z. využívala colná správa ITP pri odhaľovaní obzvlášť závažných trestných činov spáchaných v súvislosti s porušením colných predpisov alebo daňových predpisov na úseku dovozu, vývozu a tranzitu omamných látok, psychotropných látok a ich prekurzorov, jedov, rádioaktívnych látok a zbraní, boja proti hospodárskej trestnej činnosti, colných a daňových únikov a nezákonných finančných operácií alebo iných úmyselných trestných činov, na konanie ktorých zaväzuje medzinárodná zmluva, ktorou je Slovenská republika viazaná a pri odhaľovaní páchateľov hore uvedených trestných činov, ako aj pri odhaľovaní trestných činov colníkov vo vymedzenej oblasti.

* Na zabezpečenie týchto úkonov bolo vydané pod stupňom utajenia „Vyhradené“ Nariadenie generálneho riaditeľa CR SR č. 25/2005 zo dňa 1. februára 2005 o používaní informačno-technických prostriedkov colnou správou. Vyššie uvedené nariadenie upravuje základné pojmy, subjekty oprávnené používať ITP, súčinnosť pri realizácii informačno-technického úkonu (ďalej len „ITU“), postup pri realizácii ITP, poskytovanie informácií, dokumentáciu a evidenciu z ITU a spoločné, zrušovacie a záverečné ustanovenia.
* Colná správa v roku 2010 podľa § 4 ods. 1 zákona č. 166/2003 Z. z. predložila zákonnému sudcovi  celkom 171 prvotných písomných žiadostí, z ktorých bol v 170 prípadoch písomne vydaný súhlas príslušného krajského súdu na použitie ITP. V roku 2010 colná správa eviduje 1 odmietnutú žiadosť príslušného krajského súdu na použitie ITP.
* V roku 2010 colná správa predložila opakovanú žiadosť zákonnému sudcovi na predĺženie doby použitia ITP v tom istom prípade podľa § 4 ods. 2 zákona č.166/2003 Z. z. v  18 prípadoch, z ktorých bolo zákonným sudcom písomne povolených súhlasov na predĺženie doby použitia ITP v 18 prípadoch. Colná správa neeviduje žiadny prípad, kde nebol daný písomný súhlas zákonného sudcu na predĺženie doby použitia ITP pri opakovanej žiadosti.
* Colná správa v roku 2010 neeviduje žiadny prípad použitia ITP podľa § 5 ods. 1 a 2 zákona č. 166/2003 Z. z..
* Z celkového počtu súhlasov vydaných zákonným sudcom v roku 2010 bol v 145 prípadoch dosiahnutý zákonom uznávaný účel a cieľ, ktorý bol povolený zákonným sudcom, s väzbou na ustanovenia § 3 a § 7 zákona č. 166/2003 Z. z., kedy ITP možno použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP. Colná správa za rok 2010 evidovala 22 prípadov použitia ITP, u ktorých nebol dosiahnutý zákonom uznávaný cieľ.
* V roku 2010 colná správa neeviduje žiadny prípad informácie získanej použitím ITP, ktorá bola uplatnená ako dôkaz v trestnom konaní.
* Z celkového počtu prípadov v roku 2010 nebol zaznamenaný žiadny prípad nezákonného použitia ITP.

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods. 1 písm. a)** | **§ 2 ods. 1 písm. b)** | **§ 2 ods. 1 písm. c)** | **Celkový počet** |
| **1.** | **Počet žiadostí na použitie ITP – § 4. ods. 1, z toho :** | **0** | **171** | **0** | **171** |
| 2. | Vydané súhlasy | **0** | **170** | **0** | **170** |
| 3. | Odmietnuté žiadosti | **0** | **1** | **0** | **1** |
| **4.** | **Počet opakovaných žiadostí\* na predĺženie doby použitia ITP v tom istom prípade - § 4 ods. 2, z toho :** | **0** | **18** | **0** | **18** |
| 5. | Vydané súhlasy | **0** | **18** | **0** | **18** |
| 6. | Odmietnuté žiadosti | **0** | **0** | **0** | **0** |
| **7.**  | **Počet prípadov použitia\*\* ITP v zmysle § 5 ods. 1 a 2 – dodatočné súhlasy, z toho:**  | **0** | **0** | **0** | **0** |
| 8. | Vydané súhlasy | **0** | **0** | **0** | **0** |
| 9. | Odmietnuté žiadosti | **0** | **0** | **0** | **0** |
| **10.** | **Počet ITP, u ktorých bol dosiahnutý zákonom uznávaný cieľ** | **0** | **145** | **0** | **145** |
| **11.** | **Počet ITP, u ktorých nebol dosiahnutý zákonom uznávaný cieľ** | **0** | **22** | **0** | **22** |
| **12.** | **Počty prípadov použitia ITP, z ktorých boli informácie použité ako dôkaz v trestnom konaní**  | **0** | **0** | **0** | **0** |
| **13.** | **Počet prípadov nezákonného použitia ITP** | **0** | **0** | **0** | **0** |
| **14.** | **Celkový počet žiadostí na použitie ITP – súčet r. 1+4+7** | **0** | **189** | **0** | **189** |
| **15.** | **Celkový počet vydaných súhlasov – súčet r. 2+5+8** | **0** | **188** | **0** | **188** |
| **16.** | **Celkový počet odmietnutých žiadostí – súčet r. 3+6+9** | **0** | **1** | **0** | **1** |

Použitie informačno-technických prostriedkov v pôsobnosti

**Ministerstva spravodlivosti SR – Zbor väzenskej a justičnej stráže** za rok 2010

Za Ministerstvo spravodlivosti Slovenskej republiky, Vám predkladám správu vypracovanú na podkladoch údajov oznámených súdmi Slovenskej republiky, ktoré sú podľa zákona č. 166/2003 Z. z . v  platnom znení, vecne príslušné na konanie o informačno-technických prostriedkoch (ďalej len „ITP“).

 Žiadosti o vydanie súhlasu na použitie ITP súdom vecne príslušným na konanie, predkladali štátne orgány v zmysle ustanovenia § 2 zákona č. 166/2003 Z. z. v platnom znení, t. j. **Policajný** **zbor** **Slovenskej** **republiky,** **Slovenská** **informačná** **služba, Železničná** **polícia,** **Colná** **správa, Zbor** **väzenskej** **a justičnej** **stráže, Ministerstvo** **obrany** **Slovenskej** **republiky (Vojenské** **obranné** **spravodajstvo,** **Vojenská** **spravodajská** **služba).**

 V  rámci **Zboru väzenskej a justičnej stráže Slovenskej republiky,** poverení príslušníci Zboru väzenskej a justičnej stráže, vykonávajúci trestné konanie podľa § 10 ods. 8 písm. d) Trestného poriadku, ani príslušníci tohto zboru vykonávajúci operatívno- pátraciu činnosť v podmienkach výkonu väzby a výkonu trestu odňatia slobody, v roku 2010 ani v jednom prípade nepoužili ITP podľa príslušných ustanovení zákona č. 166/2003 Z. z. v platnom znení (list generálneho riaditeľa ZVJS + tabuľka sú v prílohe).

 Od **1.** **januára** **2005, môžu** vyššie uvedené štátne orgány žiadosti o vydanie súhlasu na použitie ITP podávať aj na Špecializovaný trestný súd (predtým Špeciálny súd), na základe zákona č.458/2003 Z. z. o zriadení Špeciálneho súdu a Špeciálnej prokuratúry a zákona č. 291/2009 Z. z. o Špecializovanom trestnom súde a o zmene a doplnení niektorých zákonov.

 Podľa oznámenia predsedu **Špecializovaného trestného súdu,** v roku 2010 bolo podaných celkom **91** žiadostí o vydanie súhlasu na použitie ITP, podľa ustanovenia **§** **4** **ods. 1, § 4 ods. 2** zák. č.166/2003 Z. z. v platnom znení.

 Podľa ustanovenia **§ 4 ods. 1** zák. č. 166/2003 Z. z. v platnom znení, bolo podaných **87** žiadostío vydaniesúhlasunapoužitieITP. Súd vyhovel **63** žiadostiam o vydanie súhlasu na použitie ITP.

 **24** žiadostí na vydanie súhlasu na použitie ITP zamietol a súhlas na použitie ITP nevydal.

 Podľa ustanovenia **§ 4 ods. 2** zák. č. 166/2003 Z. z. v platnom znení, boli podané **4** žiadosti o predĺženie súhlasu na použitie ITP. **3** žiadostiam súd vyhovel a súhlas vydal, **1** žiadosť o vydanie súhlasu na predĺženie lehoty ITP zamietol.

 Na **krajské súdy** Slovenskej republiky, **Špecializovaný trestný súd,**  ako na súdy vecne príslušné, bolo v roku 2010 podaných **2619**  žiadostí o vydanie súhlasu na použitie ITP, podľa ustanovení **§ 4 ods. 1 , § 4 ods. 2 , § 5 ods. 1** zákona č. 166/2003 Z. z. v platnom znení.

 Súdy vyhoveli **2560** žiadostiam a vydali súhlas na použitie ITP, súhlas na predĺženie lehoty použitia ITP alebo dodatočný súhlas na použitie ITP. Súdy **59** žiadostí zamietli.

 Podľa ustanovenia **§ 4 ods. 1** zákona č. 166/2003 Z. z. v platnom znení, bolo podaných **2455** žiadostí. Súdy vyhoveli **2398**  žiadostiam a súhlas na použitie ITP vydali. **57** žiadostí zamietli.

 Podľa ustanovenia **§ 4 ods. 2** zákona č. 166/2003 Z. z. v platnom znení, bolo podaných **162** žiadostí o vydanie súhlasu na predĺženie lehoty použitia ITP. Súdy vyhoveli **160**  žiadostiam a súhlas na predĺženie lehoty použitia ITP vydali. **2** žiadosti o vydanie súhlasu na predĺženie lehoty ITP súdy zamietli.

 Podľa ustanovenia **§ 5 ods. 1** zákona č. 166/2003 Z. z. v platnom znení, boli na vecne príslušné súdy podané **2** žiadosti o udelenie dodatočného súhlasu na použitie ITP. Súdy vyhoveli obidvom žiadostiam a dodatočný súhlas na použitie ITP dali.

 **Policajný zbor Slovenskej republiky** (ďalej len „PZ“), podľa údajov vecne príslušných súdov, podal v roku 2010 celkom **1693** žiadostí o vydanie súhlasu na použitie ITP podľa **§ 4 ods. 1 , § 4 ods. 2 , § 5 ods. 1** zákona č. 166/2003 Z. z., v platnom znení.

 PZ podľa ustanovenia **§ 4 ods. 1** zákona č. 166/2003 Z. z. v platnom znení, na vecne príslušné súdy podal **1562** žiadostí. Súdy vyhoveli **1534** žiadostiam a súhlas na použitie ITP vydali. **28** žiadostí na vydanie súhlasu na použitie ITP zamietli.

Podľa ustanovenia **§ 4 ods. 2** zákona č. 166/2003 Z. z. v platnom znení, PZ na súdy podal **129 ž**iadostí  o vydanie súhlasu k predĺženiu lehoty ITP. Súdy vyhoveli **128** žiadostiam. **1** žiadosť o vydanie súhlasu na predĺženie lehoty ITP, súdy zamietli.

 Podľa ustanovenia **§ 5 ods. 1** zákona č. 166/2003 Z. z. v platnom znení, v  roku 2010 PZ podal **2** žiadosti na udelenie dodatočného súhlasu na použitie ITP. Obidvom žiadostiam vecne príslušné súdy vyhoveli.

 **Slovenská informačná služba** ( ďalej len „SIS“ ) v roku 2010, podala na vecne príslušný krajský súd podľa **§ 4 ods. 1** zákona č. 166/2003 Z. z. v platnom znení,  **520** žiadostí o vydanie súhlasu na použitie ITP. Krajský súd vyhovel všetkým **520** žiadostiam a súhlas na použitie ITP vydal.

 V roku 2010 SIS ani v jednom prípade nežiadala o predĺženie lehoty na použitie ITP podľa ustanovenia **§ 4 ods. 2** zákona č. 166/2003 Z. z. v platnom znení.

 **Colná správa** podľa podkladov, ktoré boli vecne príslušnými súdmi predložené, v roku 2010 podala **189** žiadostí o vydanie súhlasu na použitie ITP v zmysle ustanovení **§ 4 ods. 1 , § 4 ods. 2** zákona č. 166/2003 Z. z. v platnom znení.

 Súdy vyhoveli **188** žiadostiam a súhlas na použitie ITP vydali. **1**  žiadosť o vydanie súhlasu na použitie ITP, zamietli

 Podľa ustanovenia **§ 4 ods. 1** zákona č. 166/2003 Z. z. v platnom znení, na vecne príslušné krajské súdy bolo podaných **171** žiadostí. Súdy vyhoveli **170** žiadostiam a súhlas na použitie ITP vydali. Súdy nevyhoveli **1** žiadosti.

 Podľa ustanovenia **§ 4 ods. 2** zákona č. 166/2003 Z. z. v platnom znení, bolo podaných **18** žiadostí o predĺženie lehoty na použitie ITP. Vecne príslušné súdy vyhoveli všetkým **18** žiadostiam a lehotu na použitie ITP predĺžili.

 **Železničná polícia** v roku 2010 podala na vecne príslušné súdy celkom **10** žiadostí o vydanie súhlasu na použitie ITP, podľa **§ 4 ods. 1** zákona č. 166/2003 Z. z. v platnom znení. Súdy všetkým žiadostiam vyhoveli a súhlas udelili.

 Podľa ustanovenia  **§ 4 ods. 2** zákona č. 166/2003 Z. z. v platnom znení, tento štátny orgán žiadosti o predĺženie lehoty na použitie ITP v roku 2010 na súdy nepodal.

 V roku 2010 **Ministerstvom obrany SR** ( ďalejlenMOSR)  **– Vojenským** **obranným** **spravodajstvom,** na vecne príslušný Krajský súd v Trenčíne, bolo predložených celkom **99** žiadostí o vydanie súhlasu na použitie ITP podľa **§** 4 **ods**. **1, § 4 ods. 2 zákona č. 166/ 2003** **Z. z.** **v platnom** **znení.**

 Žiadostí na vydanie súhlasu na použitie ITP podľa **§ 4 ods. 1** zákona č. 166/2003 Z. z. v platnom znení, bolo podaných **88**.

 Súd vyhovel **84** žiadostiam a súhlas na použitie ITP vydal. Nevyhovel 4 žiadostiam a  súhlas na použite ITP nevydal.

 Podľa ustanovenia **§ 4 ods. 2** zákona č. 166/2003 Z. z. v platnom znení, bolo podaných **11** žiadostí o predĺženie lehoty použitia ITP. Súd vyhovel všetkým žiadostiam a súhlas na predĺženie lehoty použitia ITP udelil.

 **MO SR – Vojenskou** **spravodajskou** **službou,**  na vecne príslušný Krajskýsúdv Trenčíne,bolopodanýchcelkom **17** žiadostí o vydanie súhlasu na použitie ITP podľa **§ 4 ods. 1** zákona č. 166/2003 Z. z. v platnom znení. Súd vyhovel všetkým **17**  žiadostiam a súhlas na použitie ITP vydal.

 Podľa ustanovenia **§ 4 ods. 2** zákona č. 166/2003 Z. z. v platnom znení, tento štátny orgán žiadosti o predĺženie súhlasu na použitie ITP na vecne príslušný súd nepodal.

 **Vecne** **príslušné** **krajské** **súdy a Špecializovaný** **trestný** **súd** ( aj tento rok s výnimkou Krajského súdu v Prešove ) uviedli, že za rok 2010  **nemajú**  žiadne poznatky o využití informácií získaných použitím ITP, ako dôkazov v trestnom konaní. Súdy informovali, že evidenciu o využití informácií získaných použitím ITP, ako dôkazu v trestnom konaní, nevedú.

 Podľa vyjadrenia vecne príslušných súdov by taká evidencia o využití informácií získaných použitím ITP, nebola spoľahlivá ani smerodajná.

 Súdy nemajú žiadnu možnosť fyzicky overiť, či práve na podklade nimi vydaného súhlasu, na použitie ITP, došlo k začatiu trestného stíhania.

 Prokurátor v trestnej veci, v ktorej bol daný súhlas na použitie ITP, nemusí podať obžalobu na súde v tom kraji, ktorého krajský súd o vydaní súhlasu na použitie ITP rozhodol.

 Trestný poriadok v ustanovení § 20, dáva prokurátorovi možnosť založiť príslušnosť podaním obžaloby v inom kraji. O tomto postupe prokurátora však súd, ktorý rozhodol o vydaní súhlasu na použitie ITP, nemá informáciu.

 Súdy vecne príslušné na vydávanie súhlasov na použitie ITP, sa zhodli na tom, že informácie o využití poznatkov získaných v rámci použitia ITP ako dôkazov v trestnom konaní, môžu podávať len tie orgány, ktoré žiadosť o vydanie súhlasu na

použitie ITP podali na súd, vecne príslušný na také rozhodnutie.

 **Krajský súd v Prešove**  ako jediný z vecne príslušných súdov, v správe o použití ITP uviedol, že **cieľ použitia** v roku 2010 bol splnený v **222** veciach.

 **Cieľ** **použitia** **nebol** v roku 2010 splnený v **29** veciach.

 Podľa vyjadrenia krajského súdu v roku 2010 nebolo skončených **13** vecí. V  **4** veciach sa nemožno k  cieľu splnenia vyjadriť vzhľadom k tomu, že v týchto dňoch ( pozn. v čase podania správy ), uplynula lehota na použitie ITP a súdu ( do podania správy ) ešte jednotlivé zložky nedoručili vyhodnotenia.

 Zo **4** vecí, ktoré neboli ukončené v roku 2009, v  evidencii boli prevedené do roku 2010 a začiatkom roka 2010 bol v nich udelený súhlas na použitie ITP, v  **3** veciach bol cieľ splnený, v  **1** veci cieľ použitia nebol splnený.

 Všetky vecne príslušné súdy, ktoré podľa zákona č. 166/2003 Z. z, v platnom znení, konajú o  ITP, pri vedení evidencie postupujú jednotne, podľa § 34 - Vyhlášky Ministerstva spravodlivosti Slovenskej republiky z 11. novembra 2005, č. 543/2005 o Spravovacom a kancelárskom poriadku pre okresné, krajské, Špeciálny

súd a vojenské súdy, v znení vyhlášky Ministerstva spravodlivosti Slovenskej republiky č. 417/2006 Z. z.

 **Súdy vecne príslušné na konanie o použití ITP podľa § 2 zákona č. 166/2003 Z. z. v platnom znení, vrátane Krajského súdu v Prešove, v roku 2010 nezistili nezákonné použitie ITP.**

*

#### Návrh

###  UZNESENIE

NÁRODNEJ RADY SLOVENSKEJ REPUBLIKY

z ..... mája 2011

* k správe Výboru Národnej rady Slovenskej republiky pre obranu a bezpečnosť o použití informačno-technických prostriedkov za rok 2010 (tlač 313)
*

 **Národná rada Slovenskej republiky**

 **berie na vedomie**

* správu o Výboru Národnej rady Slovenskej republiky pre obranu a bezpečnosť o použití informačno-technických prostriedkov za rok 2010 (tlač 313)

1. Zhoda v počte podaných žiadostí a v počte vydaných súhlasov na použitie ITP za rok 2010 bola potvrdená Krajským súdom Bratislava. [↑](#footnote-ref-2)
2. Sú stále aktuálne alebo im plynie 30 – dňová lehota na vyhodnotenie po ukončení. [↑](#footnote-ref-3)